# ŠTATÚT RADY ŠKOLY

V súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon“) a v súlade s ustanovením § 9 vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky 230/2009 Z. z. sa vydáva tento štatút Rady školy pri ZŠ s MŠ pri ZZ v Dolnom Smokovci 70, 059 31 Vysoké Tatry.

## Článok 1

## Základné ustanovenie

1. Rada školy sa zriaďuje pri ZŠ s MŠ pri ZZ v Dolnom Smokovci 70, Vysoké Tatry.
2. Sídlo rady školy je zhodné so sídlom školy pri ktorej je zriadená.

## Článok 2

## Pôsobnosť a poslanie rady školy

1. Rada školy (ďalej len „RŠ“) je ustanovená podľa § 24 a § 25 zákona 596/2003 Z. z. o štátnej správe v školstve a školskej samospráve v znení neskorších predpisov, vyhlášky Ministerstva školstva SR č. 291/2004 Z. z. o školskej samospráve s pôsobnosťou v rámci školy, pri ktorej je ustanovená.
2. Rada školy je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy, zamestnancov školy, žiakov a ďalších orgánov a organizácií, ktoré sa na výchove a vzdelávaní v ZŠ s MŠ pri ZZ podieľajú. Plní tiež funkciu verejnej kontroly.
3. Funkčné obdobie RŠ je štvorročné.

## Článok 3

## Činnosť rady školy

1. Rada školy sa vyjadruje ku skutočnostiam uvedeným v zákone 596/2003 Z. z., v súlade s plánom zasadnutí RŠ.
2. Rada školy
3. navrhuje na základe výberového konania kandidáta na vymenovanie riaditeľa školy,
4. navrhuje alebo sa vyjadruje k návrhu na odvolanie riaditeľa školy,
5. vyjadruje sa ku koncepčným zámerom rozvoja školy a ku skutočnostiam uvedeným v § 5 ods. 7 zákona SNR č. 596/2003 Z. z. a to najmä ku:

* informáciám o pedagogicko-organizačnom a materiálnom zabezpečení výchovno-

vzdelávacieho procesu,

* správe o výchovno-vzdelávacích výsledkoch školy,
* návrhu rozpočtu,
* správe o výsledkoch hospodárenia školy.

1. Rada školy vo výberovom konaní na funkciu riaditeľa školy
2. posúdi predložené podklady jednotlivých uchádzačov a určí poradie navrhovaných kandidátov tajným hlasovaním,
3. odovzdá bezodkladne výsledky výberového konania zriaďovateľovi školy; zoznam kandidátov a návrh na kandidáta na vymenovanie za riaditeľa školy, podpísaný predsedom rady školy.

## Článok 4

## Zloženie RŠ

1. Rada školy má 11 členov.
2. Členstvo v RS vzniká na základe tajnej voľby, príp. delegovaním v súlade s § 25 zákona.

Členmi rady školy je (sú):

4 zvolení pedagogickí zamestnanci,

1 zvolený nepedagogický zamestnanec,

6 delegovaní zástupcovia Okresného úradu v Prešove, odboru školstva.

1. Funkcia člena RŠ je čestná a jej výkon je nezastupiteľný.
2. Funkcia člena RŠ je nezlučiteľná s funkciou riaditeľa školy a zástupcu riaditeľa školy. Člen RŠ však môže byť navrhovaný na funkciu riaditeľa školy. V prípade, že je člen RŠ menovaný do funkcie riaditeľa školy alebo zástupcu riaditeľa školy, zaniká tým jeho členstvo v RŠ.

## Článok 5

## Spôsob voľby členov a zánik členstva v rade školy

1. Voľba zástupcov pedagogických zamestnancov do rady školy sa uskutočňuje tajným hlasovaním pedagogických zamestnancov školy.
2. Voľba zástupcov nepedagogických zamestnancov do rady školy sa uskutočňuje tajným hlasovaním nepedagogických zamestnancov školy.
3. Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná.
4. Rada školy na svojom prvom zasadnutí volí zo svojich členov predsedu rady školy.
5. Predsedu rady školy volia členovia rady školy nadpolovičnou väčšinou hlasov všetkých členov rady školy.
6. Členstvo v rade školy zaniká podľa zákona č. 596/2003 Z. z.

a) uplynutím funkčného obdobia,

b) vzdaním sa členstva,

c) ak vzniknú dôvody na zánik členstva podľa §24 ods. 12 zákona č.596/2003 Z. z.,

d) ak zástupca pedagogických alebo nepedagogických zamestnancov prestane byť

zamestnancom školy,

e) odvolaním delegovaného člena,

g) obmedzením alebo pozbavením člena spôsobilosti na právne úkony,

h) smrťou člena alebo jeho vyhlásením za mŕtveho.

1. Predsedu rady školy rada školy odvolá, ak
2. bol právoplatne odsúdený za úmyselný trestný čin,
3. o to sám písomne požiada,
4. nie je schopný podľa lekárskeho posudku zo zdravotných dôvodov vykonávať túto

funkciu dlhšie ako šesť mesiacov,

1. koná v rozpore s ustanoveniami zákona č.596/2003 Zb. v znení neskorších predpisov alebo štatútom rady školy.

## Článok 6

## Pravidlá rokovania rady školy

1. Rada školy je uznášania schopná, ak je na jej zasadnutí prítomná nadpolovičná väčšina jej členov. Na platné uznesenie rady školy je potrebný nadpolovičný počet hlasov prítomných členov.
2. Na platné uznesenie rady školy vo veciach vymenovania alebo odvolania riaditeľa školy je potrebný nadpolovičný počet hlasov všetkých členov.

(3) Rada školy sa schádza podľa potreby, najmenej však dvakrát ročne. RŠ sa zíde aj keď o to požiadajú najmenej štyria členovia RŠ, riaditeľ školy alebo zriaďovateľ.

(4) Nová rada školy musí byť zvolená najneskôr do desiatich dní pred skončením funkčného obdobia rady školy.

(5) Zo zasadnutia RŠ sa zapíše zápisnica, ktorá sa následne zverejní na webovej stránke školy.

(6) Ak je potrebné neodkladne prerokovať nejaký bod programu a nie je reálne, aby sa členovia RŠ stretli na zasadnutí prezenčne, môžu prijímať rozhodnutia, schvaľovať návrhy (stanoviská) elektronickým spôsobom - per rollam.

a) Postup pri hlasovaní per rollam:

• prebieha e-mailovou korešpondenciou,

• hlasovanie je vždy písomne zaznamenané v zápisnici,

• iniciuje ho predseda rady školy.

b) Povinnosti predkladateľa návrhu:

• predkladať návrh s dostatočným predstihom, t.j. minimálne 3 kalendárne dni pred stanoveným termínom hlasovania.

• Pri hlasovaní sú presne definované možnosti hlasovania: (za, proti, schvaľuje, neschvaľuje, berie na vedomie, zdržuje sa).

• Konečný termín hlasovania musí byť stanovený 3 kalendárne dni po predložení návrhu. Termín je možné na žiadosť členov rady školy predĺžiť, vo výnimočných prípadoch aj skrátiť.

c) Povinnosti členov rady školy:

• Rešpektovať rozhodnutia prijaté hlasovaním per rollam.

• Hlasovať identifikovane (meno, priezvisko) v stanovenom termíne, v súlade s možnosťami hlasovania

d) Práva členov rady školy:

• Ešte pred realizáciou hlasovania reagovať na predložený návrh, materiál.

e) Výsledky hlasovania:

• Hlasovanie per rollam je platné, ak sa na ňom zúčastní nadpolovičná väčšina členov.

• Predkladaný návrh je prijatý, ak za jeho prijatie hlasovala nadpolovičná väčšina členov RŠ.

• Ak sa člen RŠ nevyjadrí v stanovenom termíne, považuje sa jeho hlas za neplatný.

• Všetky úkony vykonané v rámci hlasovania per rollam (predloženie návrhu, potvrdenie prijatia návrhu, uplatnenie námietky, hlasovanie) sa vykonávajú elektronickou formou.

## Článok 7

## Práva a povinnosti člena rady školy

1. Člen má právo:
2. voliť a byť volený,
3. navrhovať kandidátov na funkciu predsedu RŠ,
4. byť informovaný o všetkých skutočnostiach, ktoré sú predmetom rokovania RŠ

a slobodne sa k nim vyjadrovať,

1. predkladať na rokovanie rady školy vlastné námety prípadne materiály,
2. hlasovať o uzneseniach RŠ.
3. Člen rady školy je povinný sa zúčastňovať jej zasadnutí. V prípade potreby sa členovia rady školy môžu k prejednávaným veciam vyjadriť elektronicky na e-mailovu adresu predsedu rady školy.
4. Člen rady školy je povinný zabezpečiť ochranu osobných údajov chránených všeobecne záväznými právnymi predpismi.

## Článok 8

## Povinnosti predsedu rady školy

1. Predseda RŠ riadi činnosť rady školy a koná v jej mene.
2. Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná.
3. Predseda rady školy predloží na prvom zasadaní návrh štatútu rady školy na schválenie.
4. Predseda rady školy zvoláva, pripravuje a riadi schôdze rady školy.
5. Predseda rady školy zvolá radu školy najneskôr do 15 dní, ak o to požiada tretina členov rady školy alebo riaditeľ školy alebo zriaďovateľ školy.

## Článok 9

## Vzťahy rady školy k VEDENIU ŠKOLY

1. Predseda RŠ informuje riaditeľa školy o pláne zasadnutí na príslušný kalendárny rok.
2. Riaditeľ školy v súlade s plánom zasadaní predkladá rade školy príslušné materiály, a to spravidla v písomnej forme a v požadovanom množstve.

## Článok 10

## Záverečné ustanovenia

1. Štatút RŠ môže upravovať, meniť a dopĺňať RŠ uznesením, prijatým na návrh člena RŠ po schválení nadpolovičnou väčšinou hlasov všetkých členov RŠ t. j. 6 hlasov.
2. Štatút RŠ nadobúda účinnosť dňom prijatia platného uznesenia RŠ o jeho schválení.

V Dolnom Smokovci

Dátum schválenia: 18.6.2020 .................................................

Mgr. Radana Gašperová

predsedníčka rady školy